Fontos!! jegyzet
Hajnóczy Péter, kék-fehér kéziratos spirálfüzet betoldott kéziratlappal és kéziratos spirálfüzetlappal, HP00138
Péter Hajnóczy, blue and white manuscript notebook with attached manuscript page and attached notebook page, HP00138
Fedlap felől: "Ólak csatája"
Hátlap felől: Amire minden erőnkkel törekszünk, a megértés, hogy a másikat megértsük. És a szégyen! Ez a megértés, valójában.
Sértetlen, kék tollal írt kéziratos spirálfüzet betoldott kéziratos jegyzetlappal és egy betoldott kéziratos spirálfüzetlappal. Az oldalak számozása kétféle. Grafitceruzával (az oldalak felső részén) és zöld filccel (az oldalak alján). Egyik sem a szerzőtől származik.
A füzet mindkét irányból olvasható. A hátlap felől olvasva autográf dátum a bejegyzés felett: 975. XI. 30; majd egy önéletrajz kéziratban, a tartalma alapján a keletkezési ideje 1975–77.
A kézirat a fedlap felől olvasva számozott sorokból áll, a sorok számozása: 1.)–179.)
A (fedlap felől olvasva) betoldott spirálfüzetlap számozása: 1–2. A lap eredeti forrása nem azonosítható.
A betoldott jegyzetlap kék tollal és piros filccel írt kéziratos feljegyzéseket tartalmaz és a Szépirodalmi Könyvkiadó logójával ellátott jegyzettömbből származik. Szerzői oldalszámozással, valamint a Szegedi Hajnóczy Péter Hagyatékgondozó Műhely alábbi jelöléseivel van ellátva : 14/a; 14/b (ezek zöld filccel); 28/a; 28/b (ezek grafitceruzával). A jegyzetlapon említve: alkohol, Machiavelli. A jegyzetlapok forrása egy jegyzettömb, amely ugyancsak fennmaradt a hagyatékban. A dokumentum az alábbi azonosítón található: Q470507
Néhány sor alapján az M című novellához kapcsolódhat a kézirat.